SĒDES PROTOKOLA PIELIKUMS

2023.gada 19.aprīlis protokols Nr. **8**.

**LĒMUMS Nr. 32.**

**Par 2023.gada 8.februāra lēmuma Nr. 7. precizēšanu**

Izskatot Vinetas Brambergas 2023.gada 10.marta iesniegumu (reģistrēts 2023.gada 16.martā ar reģ. Nr. 1-6.1/23/1576) ar lūgumu precizēt Ķekavas novada domes 2023.gada 8.februāra lēmuma Nr. 7 pielikumu “Zemes ierīcības projekta izstrādes nosacījumi Nr. Z-2023-ABP-05 nekustamajam īpašumam “Tilta Stūri”, Baldones pagastā zemes vienības sadalei”, nosakot, ka plānotos ceļus jaunveidojamajām zemes vienībām neparedzēt izdalot kā atsevišķas zemes vienības, bet noteikt kā ceļa servitūtu, **konstatēts:**

Baldones novada teritorijas plānojums 2013. - 2024.gadam neparedz, ka lauku teritorijā fiziskai personai piederošā īpašumā jaunveidojamo zemes vienību piekļūšanai plānotais ceļš būtu jāizdala kā atsevišķa zemes vienība. Tāpēc minētā lēmuma pielikumā prasība par ceļu izdalīšanu kā atsevišķu zemes vienību būtu nosakāma kā rekomendācija.

**Pamatojoties** uz:

* Administratīvā procesa likuma 65.pantu un 66.pantu,
* kā arī ņemot vērā Ķekavas novada domes Attīstības komitejas 2023.gada 12.aprīļa sēdes atzinumu,

**Atklāti balsojot**

ar **11** balsīm “Par” (Aigars Vītols, Andris Ceļmalnieks, Edgars Brigmanis, Elīna Rasnace, Inese Jēkabsone, Juris Žilko, Karina Putniņa, Kristīne Legzdiņa, Rihards Gorkšs, Valts Variks, Voldemārs Pozņaks), “Pret” – **2** (Andris Vītols, Gatis Līcis), “Atturas” – **5** (Arnolds Keisters, Dace Cīrule, Indra Priede, Ineta Lazda, Ineta Romanovska), “Nepiedalās” – **1** (juris Jerums),

**Ķekavas novada dome NOLEMJ:**

1. Ķekavas novada domes 2023.gada 8.februāra lēmuma Nr. 7 “Par zemes ierīcības projekta izstrādes uzsākšanu nekustamajā īpašumā “Tilta Stūri”, Baldones pagastā, Ķekavas novadā” pielikuma “Zemes ierīcības projekta izstrādes nosacījumi Nr. Z-2023-ABP-05 nekustamajam īpašumam “Tilta Stūri”, Baldones pagastā zemes vienības sadalei” 4.1. apakšpunktu “Lauksaimniecībai paredzētos ceļus gar grāvju uzbērtnēm izdalīt kā atsevišķas zemes vienības, kuru platums nav mazākas par 19m” izteikt šādā redakcijā:

*“Jaunveidojamajām zemes vienībām paredzēt piekļuvi no valsts vietējā autoceļa V9 “Iecava – Baldone - Daugmale””.*

1. Minētā pielikuma 4.2. apakšpunktu “Īpašumam ar nosaukumu “Mūsmājas” piekļuvi neplānot caur viensētu “Tilta Stūri” izteikt šādā redakcijā:

*“Piebraucamo ceļu jauveidojamajām zemes vienībām rekomendējams izdalīt kā atsevišķu zemes vienību/as”.*

1. Minētā pielikuma 8.punktu “Zemes sadales grafiskā risinājuma” aizvietot ar “Priekšlikums zemes vienības sadalījumam”.
2. Uzdot Ķekavas novada pašvaldības Administratīvajai pārvaldei nosūtīt šo lēmumu Vinetai Brambergai uz e-pastu: vineta.bramberga@gmail.com.

*Saskaņā ar Informācijas atklātības likuma 5. panta otrās daļas 4. punktu, par ierobežotas pieejamības informāciju uzskatāma informācija par fiziskas personas privāto dzīvi, līdz ar to, šajā lēmumā norādītie personas dati ir ierobežotas pieejamības informācija.*

*Personas datus Ķekavas novada pašvaldība apstrādāja, pamatojoties uz Eiropas parlamenta un padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko ieceļ Direktīvu 95/46EK, 6.panta pirmās daļas (c) punktu - apstrāde ir vajadzīga, lai izpildītu uz pārzini attiecināmu juridisku pienākumu.*

*Administratīvais akts stājas spēkā ar brīdi, kad tas paziņots adresātam. Saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas. Atbilstoši Administratīvā procesa likuma 76.panta otrajai daļai un 188.panta otrajai daļai administratīvo aktu var pārsūdzēt Administratīvās rajona tiesas, Rīgas tiesu namā, Baldones ielā 1A, Rīgā, LV-1007, viena mēneša laikā no lēmuma spēkā stāšanās dienas.*

Sēdes vadītājs: (\*PARAKSTS) J.Žilko